Държавен вестник, бр. 59, 2015 г., стр. 99

БРОЙ  59	
Д Ъ Р Ж А В Е Н  В Е С Т Н И К 	
СТР.  99  
Раздел IІІ
Гарантиране на сделките за балансиране
Чл. 28. (1) Ползвателите на газопреносната 
мрежа предоставят в полза на балансьора 
финансова гаранция по договорите за покупка 
и продажба на природен газ за балансиране 
съгласно чл. 13, ал. 2.
(2) Ползвателите на газопреносната мре­
жа са длъжни да възстановят средствата по 
финансовата гаранция след инкасиране на 
сумата по нея в срок, определен в договорите 
за покупка и продажба на природен газ за 
балансиране. 
Г л а в а  ш е с т а
КОМУНИКАЦИИ. ОБМЕН НА ИНФОР­
МАЦИЯ
Чл. 29. (1) Ползвателите на мрежата са 
длъжни да осигурят за своя сметка техниче­
ско оборудване и софтуер за обмен на данни 
с оператора на газопреносната мрежа и в 
качеството му на балансьор, телефонна връз­
ка, електронна поща и факс с възможност за 
24-часова комуникация в денонощието.
(2) Видът комуникация, начинът на обмен 
на данни и достъпът до тях се определят от 
оператора на газопреносната мрежа и се 
публикуват на неговата интернет страница.
Чл. 30. (1) Операторът на газопреносната 
мрежа информира ползвателите на мрежата 
за препоръчителни стандарти и определя за­
дължителни средства за сигурност и защита 
на информацията.
(2) Ползвателите на мрежата носят отго­
ворност за опазване на паролите за права за 
достъп до информацията, предоставени им от 
оператора на газопреносната мрежа.
Г л а в а  с е д м а
ПРОЦЕДУРА ЗА СМЯНА НА ДОСТАВЧИКА
Чл. 31. (1) Всеки клиент, присъединен към 
газопреносна или газоразпределителна мрежа 
и страна по договор за доставка на природен 
газ, има право да смени доставчика си при 
спазване на договорените условия, по всяко 
време, като изпрати писмено искане до опе­
ратора на съответната мрежа, към която е 
присъединен.
(2) При прекратяване на договор за дос­
тавка на природен газ в резултат на упраж­
нено право за смяна на доставчика клиентът 
не дължи допълнителни такси и неустойки 
за предсрочно прекратяване на договора за 
доставка с първоначалния доставчик извън 
договорените.
(3) При упражнено право за смяна на дос­
тавчика договореният капацитет за пренос 
в изходната точка на газопреносна и/или 
газоразпределителна мрежа се прехвърля от 
първоначалния доставчик на новия доставчик, 
без това да създава задължения за заплащане 
на неустойки за договорения капацитет на 
първоначалния доставчик. 
(4) Писменото искане по ал. 1 се изпраща 
най-малко три седмици преди датата, от коя­
то се иска смяна на доставчика, и съдържа:
1. наименование и идентифициращи данни 
на клиента, на новия доставчик и на стария 
доставчик;
2. извлечение от предварителен договор 
за доставка с новия доставчик, от което да 
е видно: дата на първата доставка, срок на 
договора за доставка, място на доставка и 
програма, съдържаща информация за количе­
ствата природен газ, договорени за доставка, 
в т. ч. по тримесечия, месеци и дни (при 
договори за доставка със срок, по-малък от 
календарен месец), както и максимално и 
минимално дневно количество;
3. доказателства от новия доставчик за 
установяване на обстоятелствата по чл. 6, 
ал. 3 освен в случай, че новият доставчик 
има действащ договор за пренос с оператора 
на съответната мрежа. 
(5) Смяна на доставчика се допуска само 
ако новият доставчик отговаря на условията по  
чл. 6, ал. 3 и ако новият доставчик няма 
неизпълнено финансово задължение към 
оператора на съответната мрежа, срокът на 
което е изтекъл.
(6) Когато договореното максимално дневно 
количество по договора за доставка с новия 
доставчик надхвърля разпределения дневен 
капацитет за пренос по договора за пренос 
на първоначалния доставчик, операторът на 
съответната мрежа приема за пренос количе­
ства до размера на разпределения капацитет 
на първоначалния доставчик. За разликата 
новият доставчик следва да подаде заявление 
за капацитет до оператора на мрежата по 
реда на съответните правила за ползване на 
мрежите, предложени от съответния оператор.
(7) Смяната на доставчика влиза в сила 
от първо число на газовия месец, следващ 
месеца, в който е постъпило искането, при 
спазване на триседмичния срок по ал. 4.
Г л а в а  о с м а
УСЛОВИЯ И РЕД ЗА ОБСЛУЖВАНЕ НА 
СРЕДСТВАТА ЗА ТЪРГОВСКО ИЗМЕРВА­
НЕ. ПОДДЪРЖАНЕ НА БАЗА ДАННИ И 
ДОСТЪП ДО СРЕДСТВАТА ЗА ТЪРГОВСКО 
ИЗМЕРВАНЕ
Чл. 32. (1) Измерването на количествата 
природен газ по договори, по които страна 
са доставящи предприятия или оператори 
на газохранилища, се извършва със сред­
ства за търговско измерване, монтирани на 
газоизмервателни станции, собственост на 
доставящото предприятие или на оператора 
на газохранилището.